Το *Malleus Maleficarum* σε έκδοση του 1669.
Ο **Χάινριχ Κράμερ** (*Heinrich Kramer*, 1430 - 1505) ήταν Γερμανός κληρικός και ιεροεξεταστής.

Ο Χάινριχ αγαπούσε τον Θεό με ένα πολύ ιδιαίτερο τρόπο. Από το 1474 έως το 1484, ως ιεροεξεταστής φυλάκισε, βασάνισε και θανάτωσε χιλιάδες ανθρώπους στο Τιρόλο, το Σάλτσμπουργκ, τη Βοημία και τη Μοραβία.

Μαζί με τον Γιάκομπ Σπρένγκερ συνέταξαν το *Malleus Maleficarum*, όπου ισχυρίζονταν ότι είχαν εξουσιοδοτηθεί από τον Πάπα Ιννοκέντιο Η΄, μέσω της παπικής βούλας *Summis desiderantes affectibus* της 5ης Δεκεμβρίου του 1484, να ασκήσουν διώξεις κατά των μαγισσών σε όλη τη Γερμανία για να καταπολεμηθούν με σφοδρότητα οι δαιμονικές συνομωσίες ενάντια στη χριστιανοσύνη. Αμφότεροι οι Κράμερ και Σπρένγκερ ήταν πολυγραφότατοι συγγραφείς και μέρος του *Malleus Maleficarum* ενσωματώνει ένα περιεκτικό χειρόγραφο σχετικά με τη μαγική τέχνη, το οποίο είχε γράψει ο Κράμερ το 1485. Βασισμένο γενικά στη βιβλική δήλωση, «*καμία μάγισσα δεν πρέπει να αφήνεις να ζει*» (Έξοδος 22:17 [18]), το βιβλίο πήρε κάποια στοιχεία από τις Γραφές και από έργα του Αριστοτέλη, του Αυγουστίνου και του Θωμά Ακινάτη για να υποστηρίξει τους ισχυρισμούς του.

Ο Κράμερ και ο Σπρένγκερ προσπαθούσαν να αποσαφηνίσουν τα νοήματα και τα χαρακτηριστικά της μαγείας και να ξεκαθαρίσουν εντελώς την εικόνα της «μάγισσας». Το *Malleus Maleficarum*, γραμμένο στα λατινικά, το ολοκλήρωσαν το 1486 ως ένα εγχειρίδιο που απευθύνεται σε κυνηγούς μαγισσών και το οποίο βρίθει από μισογύνικες αναφορές. Σ' αυτό, οι δύο δομινικανοί μοναχοί συνέλεξαν όλες τις πληροφορίες σχετικά με την συνεργασία του σατανά με τις μάγισσες (μέρος Ι) και τις μεθόδους των μαγισσών (μέρος ΙΙ) από τις ανακρίσεις που οι ίδιοι είχαν πραγματοποιήσει. Επίσης, γίνεται αναφορά για την επιρροή της σελήνης: «*Τα άστρα μπορούν να επηρεάσουν ακόμα και τους ίδιους τους διαβόλους*». 

Οι Κράμερ και Σπρένγκερ υπέβαλαν το *Malleus Maleficarum* στη Σχολή Θεολογίας του Πανεπιστημίου της Κολωνίας στις 9 Μαΐου του 1487, ελπίζοντας ότι θα εγκριθεί. Τελικά το εξέδωσαν χωρίς έγκριση και το κείμενο έγινε τόσο δημοφιλές, ώστε πούλησε περισσότερα αντίτυπα από οποιοδήποτε άλλο έργο, εκτός της Βίβλου. Κατά τον 16ο αιώνα εκτελέστηκαν στην πόλη Τριρ περί τις επτά χιλιάδες, στην Τουλούζ περί τις τετρακόσιες και στη Μεγάλη Βρετανία πάνω από επτακόσιες «μάγισσες».

* Opusculum in errores Monarchiae Antonii de Rosellis, 1499*Opusculum in errores Monarchiae Antonii de Rosellis*, 1499

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12193188q. Ανακτήθηκε στις 10  Οκτωβρίου 2015.
3. 1 2  Άαρον Σβαρτς: (Αγγλικά, Ισπανικά, Γαλλικά, Γερμανικά, Τσεχικά, Κροατικά, Τελούγκου) *Open Library*. OL757974A. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 118855484. Ανακτήθηκε στις 14  Αυγούστου 2015.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12193188q. Ανακτήθηκε στις 10  Οκτωβρίου 2015.
6. ↑  Το βιβλίο που ευθύνεται για 9.000.000 ανθρωποκτονίες Αρχειοθετήθηκε 2016-12-31 στο Wayback Machine. Flust
7. ↑  Ο μύθος της μάγισσας Ελληνικά hoaxes
8. ↑  8 βιβλία που σημάδεψαν τον κόσμο Dinfo
9. ↑  Malleus Maleficarum: Η σφύρα των μαγισσών Αρχειοθετήθηκε 2016-02-26 στο Wayback Machine. The Mind Hack
10. ↑  Μεταμόρφωση & λυκανθρωπία: από τον μύθο στη πραγματικότητα περιοδικό *Υπατία*

Εξωτερικοί σύνδεσμοι
--------------------

* Ξαναζωντανεύοντας τον Μεσαίωνα Το Βήμα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100281294
* LCCN: n84805624
* ISNI: 0000 0001 2031 4750
* GND: 118855484
* SELIBR: 191133
* SUDOC: 030536472
* BNF: cb12193188q (data)
* BIBSYS: 90549148
* HDS: 029460
* NLA: 36580938
* NKC: ola2002158726
* ICCU: LO1V025773
* CiNii: DA01980800

 |

 |